Document ID: 32000D0515

Απόφαση της Επιτροπής
της 14ης Αυγούστου 2000
περί ορισμένων μέτρων προστασίας σχετικά με την κλασική πανώλη των χοίρων στο Ηνωμένο Βασίλειο
[κοινοποιηθείσα υπό τον αριθμό Ε(2000) 2525]
(2000/515/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), του Συμβουλίου, και ιδίως το άρθρο 10 παράγραφος 3,
Εκτιμώντας τα ακόλουθα:
(1) Στο Ηνωμένο Βασίλειο εκδηλώθηκαν κρούσματα κλασικής πανώλης των χοίρων·
(2) Ως προς το εμπόριο ζώντων χοίρων, τα ανωτέρω κρούσματα είναι ικανά να θέσουν σε κίνδυνο το ζωικό κεφάλαιο σε άλλα κράτη μέλη.
(3) Οι αρχές του Ηνωμένου Βασιλείου έλαβαν μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων(3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.
(4) Πρέπει να επιβληθούν προσωρινώς περαιτέρω περιορισμοί εν αναμονή των επιπρόσθετων αποτελεσμάτων των επιδημιολογικών ερευνών.
(5) Επειδή υπάρχει δυνατότητα γεωγραφικού εντοπισμού των περιοχών οι οποίες παρουσιάζουν ιδιαίτερο κίνδυνο, μπορούν να εφαρμοστούν σε περιφερειακή βάση οι εμπορικοί περιορισμοί.
(6) Η παρούσα απόφαση θα επανεξεταστεί στη συνεδρίαση της μόνιμης κτηνιατρικής επιτροπής, η οποία πραγραμματίζεται για τις 22 Αυγούστου 2000,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το Ηνωμένο Βασίλειο διενεργεί αποστολές χοίρων μόνο εφόσον οι χοίροι αυτοί:
α) προέρχονται από περιοχή εκτός εκείνων που περιγράφονται στο παράρτημα Ι και
β) προέρχονται από κτηνοτροφική μονάδα στην οποία δεν έχουν εισαχθεί ζώντες χοίροι στο διάστημα των 30 ημερών που προηγούνται της αποστολής των εν λόγω χοίρων.
2. Οι μετακινήσεις χοίρων που προέρχονται από περιοχές εκτός εκείνων που περιγράφονται στο παράρτημα Ι επιτρέπονται μόνο αφού παρέλθουν τρεις ημέρες μετά από προηγούμενη κοινοποίηση, προς τις κεντρικές και τοπικές κτηνιατρικές αρχές προορισμού, που αποστέλλεται από την αρμόδια κτηνιατρική αρχή.
Άρθρο 2
Το Ηνωμένο Βασίλειο αποστέλλει σπέρμα χοίρων μόνον εφόσον αυτό προέρχεται από αρσενικά ζώα τα οποία διατηρούνται σε κέντρο συγκέντρωσης όπως αναφέρεται στο άρθρο 3 στοιχείο α) της οδηγίας 90/429/ΕΟΚ του Συμβουλίου(4), και το οποίο ευρίσκεται εκτός των περιγραφόμενων στο παράρτημα περιοχών.
Άρθρο 3
1. Το υγειονομικό πιστοποιητικό που προβλέπεται στην οδηγία 64/432/ΕΟΚ του Συμβουλίου(5) και το οποίο συνοδεύει χοίρους που αποστέλλονται από το Ηνωμένο Βασίλειο πρέπει να φέρει την ακόλουθη συμπληρωματική μνεία:"Ζώα σύμφωνα με την απόφαση 2000/515/ΕΚ της Επιτροπής, της 14ης Αυγούστου 2000, περί ορισμένων μέτρων προστασίας σχετικά με την κλασική πανώλη των χοίρων στο Ηνωμένο Βασίλειο."
2. Το υγειονομικό πιστοποιητικό που προβλέπεται στην οδηγία 90/429/ΕΟΚ και το οποίο συνοδεύει σπέρμα χοίρων που αποστέλλεται από το Ηνωμένο Βασίλειο πρέπει να φέρει την ακόλουθη συμπληρωματική μνεία:"Σπέρμα σύμφωνα με την απόφαση 2000/515/ΕΚ της Επιτροπής, της 14ης Αυγούστου 2000, περί ορισμένων μέτρων προστασίας σχετικά με την κλασική πανώλη των χοίρων στο Ηνωμένο Βασίλειο."
Άρθρο 4
Το Ηνωμένο Βασίλειο διασφαλίζει ότι τα μέσα που χρησιμοποιούνται για τη μεταφορά των χοίρων καθαρίζονται και απολυμαίνονται μετά από κάθε τέτοια μεταφορά, ο δε μεταφορέας θα προσκομίζει αποδεικτικά στοιχεία της απολύμανσης αυτής.
Άρθρο 5
Το Ηνωμένο Βασίλειο αποστέλλει ανά οκταήμερο πληροφοριακά στοιχεία για την επικρατούσα κατάσταση όσον αφορά την κλασική πανώλη των χοίρων, στην μορφή που εμφαίνεται στο παράρτημα ΙΙ.
Άρθρο 6
Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές ώστε να ανταποκρίνονται στην παρούσα απόφαση, ενημερώνουν δε αμέσως περί αυτού, την Επιτροπή.
Άρθρο 7
Η παρούσα απόφαση θα επανεξεταστεί πριν από την 31η Αυγούστου 2000, εφαρμόζεται δε έως τις 31 Αυγούστου 2000.
Άρθρο 8
Η παρούσα απόφαση απευθύνεται στα κράτη μέλη.
Βρυξέλλες, 14 Αυγούστου 2000.

Labels: 3
0
18
6